stanford-oval/wikipedia huggingface dataset:
พลจัตวา

| พลจัตวา  |
| --- | --- |
อินทรธนูพลจัตวาไทย
ธงหมายยศพลจัตวาไทย
ประเทศ:  ไทย
สังกัต: กองทัพบกไทย
ระดับยศ: ยศหนึ่งดาว
เทียบยศเนโท: OF-6
สถาปนา: พ.ศ. 2431
ยศที่สูงกว่า: พลตรี
ยศที่ต่ำกว่า: พันเอก
ยศที่คล้ายคลึง: พลเรือจัตวา (ทร.) พลอากาศจัตวา (ทอ.)
| 0 | 1 | 2 |
| --- | --- | --- |
ยศทหารที่พบทั่วไป
| ทหารบก | ทหารเรือ | ทหารอากาศ |
นายทหารชั้นสัญญาบัตร
| พลเอก | พลเรือเอก | พลอากาศเอก |
| พลโท | พลเรือโท | พลอากาศโท |
| พลตรี | พลเรือตรี | พลอากาศตรี |
| พันเอก | นาวาเอก | นาวาอากาศเอก |
| พันโท | นาวาโท | นาวาอากาศโท |
| พันตรี | นาวาตรี | นาวาอากาศตรี |
| ร้อยเอก | เรือเอก | เรืออากาศเอก |
| ร้อยโท | เรือโท | เรืออากาศโท |
| ร้อยตรี | เรือตรี | เรืออากาศตรี |
นายทหารชั้นประทวน
| จ่าสิบเอก | พันจ่าเอก | พันจ่าอากาศเอก |
| จ่าสิบโท | พันจ่าโท | พันจ่าอากาศโท |
| จ่าสิบตรี | พันจ่าตรี | พันจ่าอากาศตรี |
พลอาสาสมัครและทหารเกณฑ์ 
| สิบเอก | จ่าเอก | จ่าอากาศเอก |
| สิบโท | จ่าโท | จ่าอากาศโท |
| สิบตรี | จ่าตรี | จ่าอากาศตรี |
| พลทหาร | พลทหารเรือ | พลทหารอากาศ |
พลจัตวา (อังกฤษ: brigadier general) หรือ brigadier ในระบบอังกฤษ เป็นชั้นยศระหว่างพันเอกกับพลตรี โดยเป็นตำแหน่งผู้บังคับหน่วยระดับกองพลน้อย (brigade) ซึ่งเป็นหน่วยขึ้นตรงของกองพล มีหน่วยรองเป็น กองพัน เช่นเดียวกับ กรม แต่มีขนาดใหญ่กว่ากรม เพราะมีหน่วยสนับสนุนการรบและหน่วยสนับสนุนการช่วยรบในอัตรา พลจัตวาถูกใช้เป็นยศในกองทัพบก, กองทัพเรือ, กองทัพอากาศ และตำรวจ ซึ่งปัจจุบันไม่มีการใช้ยศพลจัตวาแล้วในประเทศไทย
เครื่องหมายประจำยศพลจัตวา

อินทรธนูพลจัตวาไทย
ธงหมายยศพลจัตวาไทย
ดูเพิ่ม

พันเอกพิเศษ (senior colonel)
พลซุ่มยิง

พลซุ่มยิง หรือ สไนเปอร์ (อังกฤษ: sniper) เป็นหน่วยหนึ่งในกองกำลังทหารและตำรวจ มีความสามารถสูงในเรื่องของการยิงปืนในระยะไกล ทำหน้าที่ยิงเพื่อหวังผลจำกัดการเคลื่อนไหวหรือการปฏิบัติการของข้าศึกจากระยะไกล รวมถึงมีการอำพรางตัว เพื่อไม่ให้ข้าศึกรู้ตัวระหว่างรอยิง พลซุ่มยิงมักทำงานร่วมกับพลชี้เป้า (Spotter) พลซุ่มยิงเป็นงานที่ใช้ความอดทนในการรอคอย ช่วงอายุที่ดีที่สุดของสไนเปอร์คืออายุ 35 ปี ถึง 49 ปี
มีการบันทึกระยะซุ่มยิงที่ไกลที่สุดคือ 2,430 เมตร โดยสิบโทร็อบ เฟอร์ลอง เมื่อเดือนมีนาคม พ.ศ. 2545 ในอัฟกานิสถาน โดยใช้กระสุนฮอร์นาดี A-MAX เวรี่ โลว์ แดร็ก หนัก 70 เกรนขนาด .50 คาลิเบอร์และปืน TAC-50 แมคมิลแลนด์
อาวุธที่ใช้งานโดยพลซุ่มยิง

ซิก ซาวเออร์ เอสเอสจี 3000
ปืนซุ่มยิงดรากูนอฟ
เฮคเลอร์แอนด์คอช พีเอสจี 1
เอ็ม 2 บราวนิง ถูกใช้งานเป็นปืนซุ่มยิงในช่วงสงครามเกาหลี โดยคาร์ลอส แฮทค็อก เป็นเจ้าของสถิติยิงเข้าเป้าไกลที่สุด ระยะทาง 2,286 เมตร (2,500 หลา) ระหว่าง ค.ศ. 1967 ถึง ค.ศ. 2000
M14
แหล่งข้อมูลอื่น

http://www.tortaharn.net/contents/index.php?option=com_content&task=view&id=113&Itemid=75&ccdate=12-2007 เก็บถาวร 2009-08-07 ที่ เวย์แบ็กแมชชีน
พลังงานพายุหมุนสะสม

การสะสมพลังงานในพายุหมุน (อังกฤษ: Accumulated cyclone energy หรือย่อว่า ACE) คือมาตราที่ถูกใช้โดยองค์การบริหารการบินและอวกาศแห่งชาติสหรัฐอเมริกา ในการแสดงกิจกรรมของพายุหมุนเขตร้อนแต่ละลูก และทั้งมวลในฤดูพายุหมุนเขตร้อน โดยเฉพาะอย่างยิ่ง ฤดูพายุเฮอร์ริเคนแอตแลนติก ซึ่งใช้การประมาณพลังงานลมของพายุหมุนเขตร้อนตลอดอายุขัยของมัน โดยมีการคำนวณในทุก ๆ หกชั่วโมง ค่าเอซีอีของฤดูกาล คือ ผลรวมของค่าเอซีอีของพายุแต่ละลูก ซึ่งการบันทึกทางประวัติศาสตร์ ค่าเอซีอีที่สูงที่สุดในโลกเป็นของพายุเฮอร์ริเคนโอกในปี พ.ศ. 2549 ที่ 82
การคำนวณ

ค่าเอซีอีของแต่ละฤดูกาลมีการคำนวนโดย ผลรวมของความเร็วลูมสูงสุดโดยประมาณการณ์ของทุกกิจกรรมของพายุโซนร้อน (ความเร็วลม 35 นอต (65 กม./ชม.) ขึ้นไป) ในแต่ละ 6 ชั่วโมงยกกำลังสอง ตั้งแต่มีการคำนวณมีการเริ่มต้นจุดของเวลาหกชั่วโมง คือ 0000, 0600, 1200 และ 1800 ตามเวลาสากลเชิงพิกัด ถ้าพายุลูกใดเคลื่อนข้ามปีไป ค่าเอซีอีของพายุลูกนั้นจะถูกนำไปนับรวมกับของปีก่อน ส่วนตัวเลขที่มักนำมาใช้หารคือ 10,000 เพื่อทำให้จัดการได้ง่ายขึ้น ค่าเอซีอีมีหน่วยเป็น 104 kn2 และสำหรับการใช้ดัชนีนี้ หน่วยคือการสมมติ มีสูตรคำนวณดังสมการ
เมื่อ vmax คือการประมาณการณ์ความเร็วลมต่อเนื่องในหน่วยนอต
พลังงานจลน์ คือ สัดส่วนในการยกกำลังสองของความเร็ว และโดยการเพิ่มขึ้นของพลังงานต่อบางช่วงเวลา ซึ่งการสะสมพลังงานจะพบเป็นระยะเวลาของการเพิ่มขึ้นของพายุ ค่าทั้งหมดจะถูกรวม และเช่นเดียวกันกับค่าเอซีอี เช่นนั้น พายุที่มีระยะเวลามากกว่า อาจมีพลังงานสะสมของพายุมากกว่าพายุที่ทรงพละกำลังแต่มีช่วงเวลาที่สั้นกว่า ถึงแม้ว่าค่าการสะสมพลังงานในพายุหมุน คือ ค่าสัดส่วนต่อพลังงานของระบบ มันไม่ได้ถูกคำนวณโดยตรงจากพลังงาน (มวลของการเคลื่อนตัวของอากาศและขนาดของพายุจะแสดงการคำนวณพลังงานจริง)
ปริมาณสัมพันธ์ คือ ศักยะทำลายล้างของเฮอริเคน (Hurricane destruction potential; HDP) ซึ่งค่าเอซีอีแต่เฉพาะการคำนวณสำหรับเวลา เมื่อระบบเป็นพายุเฮอร์ริเคน
พลประจำยานลำน้ำสงครามพิเศษ

| พลประจำยานลำน้ำสงครามพิเศษ |
| --- | --- |
เครื่องหมายระดับ (SB)
ประจำการ: 16 เมษายน 1987; 37 ปีก่อน (1987-04-16)
ประเทศ:  สหรัฐ
เหล่า:  กองทัพเรือสหรัฐ
รูปแบบ: หน่วยปฏิบัติการพิเศษทางทะเล
บทบาท: ดำเนินการ และบำรุงคลังที่ล้ำสมัย, เรือประสิทธิภาพสูงที่ใช้ร่วมกับซีลและภารกิจปฏิบัติการพิเศษอื่น ๆ
กำลังรบ: 755 คน (คล่องแคล่ว) 50 คน (สำรอง)
ขึ้นกับ:  หน่วยบัญชาการปฏิบัติการพิเศษของสหรัฐ  หน่วยบัญชาการสงครามพิเศษทางเรือสหรัฐ
สมญา: "คนเรือ"
คำขวัญ: "ตรงเวลา, ตามเป้าหมาย, ไม่ล้มเลิก !"
ปฏิบัติการสำคัญ: กองกำลังผสมนานาชาติในประเทศเลบานอน ปฏิบัติการเอียร์เนส วิล สงครามอ่าวเปอร์เซีย สงครามต่อต้านการก่อการร้ายทั่วโลก สงครามในอัฟกานิสถาน  สงครามอิรัก 
พลประจำยานลำน้ำสงครามพิเศษ (อังกฤษ: Special warfare combatant-craft crewmen) หรือ สยูอิค (อักษรย่อ: SWCC /ˈsjuːɪk/) เป็นทีมหน่วยบัญชาการสงครามพิเศษทางเรือสหรัฐที่ดำเนินการและบำรุงคลังของยานขนาดเล็กที่ใช้ในการปฏิบัติภารกิจปฏิบัติการพิเศษ โดยเฉพาะอย่างยิ่งพวกของเนวีซีลสหรัฐ ซีลและสยูอิคมีลักษณะคล้ายกันแต่แยกโปรแกรมการฝึกอบรมเฉพาะทางในฐานทัพเรือสะเทินน้ำสะเทินบกโคโรนาโด การฝึกอบรมสยูอิคเน้นการปฏิบัติการพิเศษในสภาพแวดล้อมทางทะเล สยูอิคได้รับการฝึกครอบคลุมในความเชี่ยวชาญและกลยุทธ์การใช้อาวุธ, เทคนิค และกระบวนการ โดยมุ่งเน้นไปที่การแทรกซึมลับ และการถอนออกของซีล รวมถึงกองกำลังปฏิบัติการพิเศษอื่น ๆ สยูอิคทุ่มเทโดยเฉพาะ การเคลื่อนที่อย่างรวดเร็วในพื้นที่น้ำตื้นที่เรือขนาดใหญ่ไม่สามารถใช้งานได้ ความสามารถของพวกเขารวมถึงการการปฏิบัติโดยตรงผ่านแนวชายฝั่งหรือแม่น้ำ (เช่น การโจมตี, จับกุม และเรือแล่น โดยออกตรวจ, ขึ้นเรือ, ค้นหา และยึด), การลาดตระเวนพิเศษ, ตระเวนชายฝั่ง รวมถึงการสั่งห้ามลักลอบเข้าประเทศอย่างผิดกฎหมายของเรือผู้ต้องสงสัยและยานผิวน้ำ สยูอิคเชี่ยวชาญด้านการเคลื่อนที่อย่างรวดเร็ว เนื่องจาก พวกเขามีการฝึกในระดับสูงในการขับขี่ทางยุทธวิธีและการดำเนินการคุ้มกัน พวกเขาได้ทำภารกิจหลายอย่างควบคู่กับหน่วยซีล ตั้งแต่การลาดตระเวน ไปจนถึงการแทรกซึมลับ และการสกัดแบบเร่าร้อน
อ่านเพิ่ม

Wise, Harold Lee (2007). Inside the Danger Zone: The U.S. Military in the Persian Gulf 1987–88. Annapolis: Naval Institute Press. ISBN 1-59114-970-3.
แหล่งข้อมูลอื่น

เว็บไซต์ทางการ
| ด ค กกองกำลังปฏิบัติการพิเศษกองทัพเรือ |
| --- | --- |
ปัจจุบัน:   Tactical Divers Group   Clearance Diving Branch   Special Warfare Diving and Salvage   GRUMEC   Frogman Corps   Commandos Marine   Coastal Jaegers   Kampfschwimmer   Underwater Demolition Command   MARCOS   Denjaka  KOPASKA  Taifib   Sepah Navy Special Force Sepah Navy Special Force   Shayetet 13   COMSUBIN   Special Boarding Unit   Marine Commandos   กำลังการสงครามพิเศษทางเรือ   Fuerzas Especiales   Marinejegerkommandoen   Special Service Group Navy   Naval Special Operations Group   JW Formoza   Special Actions Detachment   มนุษย์กบคอมมานโดรัสเซีย   Naval Diving Unit   Republic of Korea Navy Special Warfare Flotilla   Special Boat Squadron   FGNE   Kustjägarna   หน่วยบัญชาการสงครามพิเศษทางเรือ  กองพันลาดตระเวน   SAS  SAT   Special Boat Service   เนวีซีล  พลประจำยานลำน้ำสงครามพิเศษ 
ถูกยุบ:   Navy Beach Commandos   Kampfschwimmer   Decima Flottiglia MAS   UOE   Royal Naval Commandos   Beach Jumpers   Underwater Demolition Team
พร็อกซีเซิร์ฟเวอร์

ในเครือข่ายคอมพิวเตอร์ พร็อกซีเซิร์ฟเวอร์ (อังกฤษ: proxy server) หรือเรียกโดยย่อว่า พร็อกซี คือเซิร์ฟเวอร์ (ระบบคอมพิวเตอร์หรือโปรแกรมประยุกต์) ที่ทำงานโดยการเป็นตัวกลางในการหาข้อมูลตามคำขอของเครื่องลูกข่ายจากเซิร์ฟเวอร์อื่น ๆ กล่าวคือเครื่องลูกข่ายเชื่อมต่อไปที่ พร็อกซีเซิร์ฟเวอร์เพื่อขอใช้งานบางบริการ เช่น ไฟล์ การเชื่อมต่อ เว็บเพจ หรือทรัพยากรต่าง ๆ จากเซิร์ฟเวอร์อื่น จากนั้น พร็อกซีเซิร์ฟเวอร์จะทำการคัดกรองด้วยกฎที่ตั้ง ตัวอย่างเช่น คัดกรองจาก หมายเลขไอพี, Protocol หลังจากนั้นถ้าการขอผ่านการคัดกรอง พร็อกซีเซิร์ฟเวอร์จะจัดหาข้อมูลตามคำร้องขอจากเซิร์ฟเวอร์อื่นแทนเครื่องลูกข่าย
พร็อกซีเซิร์ฟเวอร์มีสองจุดประสงค์คือ:
เพื่อให้เครื่องลูกข่ายซ่อนตัว (โดยส่วนใหญ่ เพื่อความปลอดภัย)
เพื่อความเร็วของการใช้บริการที่เพิ่มขึ้น, โดยการเก็บเว็บเพจจากเว็บเซิร์ฟเวอร์
พร็อกซีเซิร์ฟเวอร์ที่ไม่มีการเปลี่ยนแปลงการขอและการตอบกลับเรียกว่า Gateway หรือในบางครั้ง tunneling proxy
ประเภทและหน้าที่

พร็อกซีเซิร์ฟเวอร์ถูกตั้งค่าให้ใช้งานได้ตั้งแต่ 1 อย่างหรือมากกว่า ดังนี้:
ประเภทและหน้าที่ > Caching proxy server

Caching proxy server ใช้เร่งความเร็วโดยการเก็บข้อมูลจากการเรียกใช้งานครั้งก่อน จากเครื่องลูกข่าย, Caching proxies เก็บสำรองข้อมูลที่ถูกร้องขอบ่อย ทำให้องค์กรขนาดใหญ่ลด upstream bandwidth และค่าใช้จ่าย ในขณะเดียวกันเพิ่มความสามารถขององค์กร. โดยส่วนมาก ISPs, ธุรกิจขนาดใหญ่มี และ มหาวิทยาลัยมี Caching Proxy
ข้อสำคัญของ พร็อกซีเซิร์ฟเวอร์อีกประการหนึ่งคือทำให้ประหยัดค่าใช้จ่าย, ในหนึ่งองค์กรอาจมีหลายระบบในเครือข่าย หรือในความควบคุม บนเครื่องเซิร์ฟเวอร์เพียงตัวเดียว, สามารถแบ่งแยกการเชื่อมต่อสู่อินเทอร์เน็ตของผู้ใช้ในแต่ละระบบ กล่าวคือ ผู้ใช้ในระบบสามารถเชื่อมต่อไปที่ พร็อกซีเซิร์ฟเวอร์และ พร็อกซีเซิร์ฟเวอร์เชื่อต่อไปที่เซิร์ฟเวอร์หลัก
ประเภทและหน้าที่ > Web proxy

พร็อกซีเซิร์ฟเวอร์ที่สนใจแต่การเชื่อมโยงบนเวิลด์ไวด์เว็บเรียกว่า web proxy. การทำงานหลักของมันคือการเป็น web cache, proxy โปรแกรมส่วนใหญ่ (e.g. Squid) ปฏิเสธบาง URL ใน Blacklist ภายใต้เงื่อนใขการคัดกรอง นิยมใช้ในบริษัท, สถานศึกษา, ห้องสมุด หรือใดก็ตามที่ทำการคัดกรอง
ประเภทและหน้าที่ > Hostile proxy

บางครั้งพร็อกซีเซิร์ฟเวอร์อาจถูกใช้ในจุดประสงค์ที่ไม่ดี เพื่อดักเก็บข้อมูลที่ส่งผ่านระหว่างเครื่องลูกข่ายกับเว็บเซิร์ฟเวอร์ สามารถเก็บข้อมูลในการกรอกแบบฟอร์มต่าง ๆ บนเว็บ เช่น รหัสผ่านสำหรับอีเมลหรือธนาคารออนไลน์ ทั้งนี้สามารถใช้ SSL เพื่อความปลอดภัย
Proxy software and scripts ที่เว็บไซต์ Curlie
Free web-based proxy services ที่เว็บไซต์ Curlie
Free http proxy servers ที่เว็บไซต์ Curlie
พลาสมิด

ภาพแสดง DNA โครโมโซม และพลาสมิด (ภาพไม่ได้สัดส่วน)
พลาสมิด (อังกฤษ: plasmid) เป็นโครโมโซมดีเอ็นเอนอกโครโมโซมที่มีขนาดเล็ก อยู่ภายในเซลล์ที่แยกออกจากดีเอ็นเอในโครโมโซมในเชิงกายภาพ และสามารถเกิดการคัดลอกได้เองอย่างเสรี พบได้ทั่วไปในรูปของดีเอ็นเอสายคู่วงกลมใน แบคทีเรีย แต่บางครั้งก็ปรากฏในอาร์เคีย กับ ยูคารีโยตบ้างเช่นกัน พลาสมิดถือว่าเป็น เรปลิคอน ซึ่งคือส่วนของดีเอ็นเอที่สามารถคัดลอกตนได้อย่างเสรี ภายในฮอสต์ที่เหมาะสม อย่างไรก็ตามพลาสมิดอย่างไวรัสโดยทั่วไปแล้วไม่ได้ถือว่าเป็นชีวิต  พลาสมิดสามารถถูกส่งจากแบคทีเรียมหนึ่งไปยังอีกแบคทีเรียมหนึ่ง (ในบางครั้งอาจมีการข้ามสปีชีส์) ส่วนมากมักผ่านทางการคอนจูเกต
พลังงานมืด

ในการศึกษาจักรวาลวิทยาเชิงกายภาพ ดาราศาสตร์ และกลศาสตร์ท้องฟ้า พลังงานมืด (อังกฤษ: Dark energy) คือพลังงานในสมมุติฐานที่แผ่อยู่ทั่วไปในอวกาศและมีแนวโน้มจะเพิ่มสูงขึ้นตามอัตราการขยายตัวของเอกภพ พลังงานมืดเป็นวิธีที่นิยมมากที่สุดในการใช้อธิบายถึงผลสังเกตการณ์และการทดลองมากมายอันแสดงถึงลักษณะที่เอกภพปรากฏตัวอยู่ในลักษณะการขยายตัวออกอย่างมีอัตราเร่ง ในแบบจำลองมาตรฐานของจักรวาลวิทยา มีพลังงานมืดอยู่ในเอกภพปัจจุบันเป็นจำนวน 74%ของมวล-พลังงานรวมทั้งหมดในเอกภพ
รูปแบบของพลังงานมืดที่นำเสนอกันมีอยู่ 2 รูปแบบ คือ ค่าคงที่จักรวาลวิทยา (cosmological constant) อันเป็นค่าความหนาแน่นพลังงาน "คงที่" ที่แผ่อยู่ในอวกาศอย่างสม่ำเสมอ กับทฤษฎีสนามสเกลาร์ (Scalar field theory) เช่นควินเตสเซนส์หรือโมดูลิ อันเป็นปริมาณที่มีการ "เปลี่ยนแปลง" โดยความหนาแน่นของพลังงานแปรเปลี่ยนไปตามกาลและอวกาศ ส่วนหนึ่งของสนามสเกลาร์ที่มีค่าคงที่ในอวกาศนั้นถูกรวมอยู่ในค่าคงที่จักรวาลวิทยาด้วย ในทางกายภาพแล้ว ค่าคงที่จักรวาลวิทยาจะมีค่าเทียบเท่ากับพลังงานสุญญากาศ (vacuum energy) การแยกแยะการเปลี่ยนแปลงของสนามสเกลาร์ในอวกาศออกจากค่าคงที่จักรวาลวิทยาทำได้ค่อนข้างยาก เพราะการเปลี่ยนแปลงนั้นอาจเป็นไปอย่างช้ามากๆ
การตรวจวัดการขยายตัวของเอกภพอย่างละเอียดแม่นยำสูง เป็นสิ่งจำเป็นที่ต้องใช้เพื่อทำความเข้าใจว่า เหตุใดอัตราการขยายตัวของเอกภพจึงเปลี่ยนแปลงไปเมื่อเวลาผ่านไป ในทฤษฎีสัมพัทธภาพทั่วไป การเปลี่ยนแปลงของอัตราการขยายตัวสามารถระบุพารามิเตอร์ได้โดยอาศัย Equation of state ของจักรวาล การตรวจวัด Equation of state ของพลังงานมืดเป็นหนึ่งในความพยายามยิ่งใหญ่ที่สุดของมนุษย์ในการเฝ้าสังเกตการณ์เอกภพในปัจจุบัน
การนำค่าคงที่จักรวาลวิทยาบวกเข้าไปใน มาตรวัด FLRW มาตรฐานของจักรวาลวิทยา นำไปสู่แบบจำลองแลมบ์ดา-ซีดีเอ็ม ซึ่งถูกอ้างอิงว่าเป็น "แบบจำลองมาตรฐาน" ของจักรวาลวิทยา เพราะความสอดคล้องอย่างยิ่งของผลการคำนวณกับผลสังเกตการณ์ พลังงานมืดเป็นส่วนประกอบสำคัญยิ่งในความพยายามเมื่อไม่นานมานี้ในการสร้างแบบจำลองวงกลม (Cyclic model) สำหรับเอกภพ
แหล่งข้อมูลอื่น

Dennis Overbye (November 2006). "9 Billion-Year-Old 'Dark Energy' Reported". The New York Times.
"Mysterious force's long presence" BBC News online (2006) More evidence for dark energy being the cosmological constant
"Astronomy Picture of the Day" one of the images of the Cosmic Microwave Background which confirmed the presence of dark energy and dark matter
SuperNova Legacy Survey home page The Canada-France-Hawaii Telescope Legacy Survey Supernova Program aims primarily at measuring the equation of state of Dark Energy. It is designed to precisely measure several hundred high-redshift supernovae.
"Report of the Dark Energy Task Force"
"HubbleSite.org -- Dark Energy Website" Multimedia presentation explores the science of dark energy and Hubble's role in its discovery.
"Surveying the dark side"
"Dark energy and 3-manifold topology" Acta Physica Polonica 38 (2007), p. 3633-3639
The Dark Energy Survey
The Joint Dark Energy Mission เก็บถาวร 2010-09-28 ที่ เวย์แบ็กแมชชีน
Harvard: Dark Energy Found Stifling Growth in Universe, primary source
April 2010 Smithsonian Magazine Article เก็บถาวร 2010-03-26 ที่ เวย์แบ็กแมชชีน
HETDEX Dark energy experiment
พร็อพเพอร์ตี้ เพอร์เฟค

| --- | --- |
ประเภท: จัดหาพัฒนาอสังหาริมทรัพย์
อุตสาหกรรม: จัดหาพัฒนาอสังหาริมทรัพย์และก่อสร้าง
รูปแบบ: บริษัทมหาชน SET:PF
ก่อตั้ง: 14 สิงหาคม พ.ศ. 2528 (39 ปี)
ผู้ก่อตั้ง: นาย ศานิต อรรถญาณสกุล
สำนักงานใหญ่: ไทย, ไทย
บุคลากรหลัก: นาย ทนง พิทยะ (ประธานกรรมการ) นาย ศานิต อรรถญาณสกุล (ประธานกรรมการบริหาร/ประธานเจ้าหน้าที่บริหาร/รองประธานกรรมการ) นาย วงศกรณ์ ประสิทธิ์วิภาต (กรรมการผู้จัดการ)
ผลิตภัณฑ์: ทาว์นโฮม บ้านเดี่ยว คอนโดมิเนียม โรงแรม
เว็บไซต์: https://www.pf.co.th
บริษัท พร็อพเพอร์ตี้ เพอร์เฟค จำกัด (มหาชน) (อังกฤษ: PROPERTY PERFECT PUBLIC COMPANY LIMITED ชื่อย่อ:PF)   บริษัทและบริษัทย่อย บริษัทฯ ดำเนินธุรกิจพัฒนาโครงการอสังหาริมทรัพย์ โครงการที่อยู่อาศัยประเภทบ้านเดี่ยว บ้านแฝด ทาวน์เฮ้าส์ และคอนโดมิเนียม เพื่อขายในเขตกรุงเทพมหานครและปริมณฑลเป็นหลัก โดยบริษัทฯ มีนโยบายในการบริหารงานและว่าจ้างผู้รับเหมาก่อสร้างที่อยู่อาศัยตามแบบที่กำาหนด และมีการควบคุมการก่อสร้างโดยการจัดส่งวิศวกรและสถาปนิกของบริษัทเข้าไปตรวจสอบคุณภาพในทุกขั้นตอน บริษัทฯยังมีบริษัทย่อยในธุรกิจก่อสร้าง เพื่อรับงานก่อสร้างและดำเนินการพัฒนาโครงการให้กับเฉพาะกลุ่มบริษัทเป็นหลัก นอกเหนือจากการว่าจ้างบริษัทก่อสร้างจากภายนอกเพื่อเป็นการลดต้นทุนในการก่อสร้างอีกทางหนึ่ง นอกจากนั้นบริษัทฯ ยังมีบริษัทย่อยเพื่อพัฒนาและบริหารโครงการศูนย์การค้า อาคารสำนักงาน พื้นที่เชิงพาณิชย์ ธุรกิจค้าปลีก ธุรกิจโรงแรมและการลงทุนและพัฒนาอสังหาริมทรัพย์ในต่างประเทศ ทั้งนี้บริษัทมีรายได้หลักจากการขายที่อยู่อาศัยทั้งในแนวราบ และแนวสูง
ประวัติ

บริษัทจัดตั้งขึ้นเมื่อวันที่ 14 สิงหาคม 2528 โดยดำเนินธุรกิจพัฒนาอสังหาริมทรัพย์ประเภทพัฒนาที่ดินและก่อสร้างที่อยู่อาศัยโดยเน้นการพัฒนาโครงการหมู่บ้านจัดสรร และโครงการอาคารชุดในเขตกรุงเทพมหานครและปริมณฑลเป็นหลัก ต่อมาในวันที่ 26 พฤษภาคม 2536 บริษัทได้รับพิจารณาให้เป็นบริษัทจดทะเบียนในตลาดหลักทรัพย์แห่งประเทศไทย และวันที่ 1 มิถุนายน 2536 เริ่มทำการซื้อขายในตลาดหลักทรัพย์แห่งประเทศไทยในหมวดอสังหาริมทรัพย์ ต่อมาในวันที่ 19 ตุลาคม 2536 บริษัทฯ ได้จดทะเบียนแปลงสภาพเป็นบริษัทมหาชนจำกัดในตลาดหลักทรัพย์แห่งประเทศไทยเป็นวันแรกในหมวดอสังหาริมทรัพย์
การประกอบธุรกิจ

ลักษณะการประกอบธุรกิจของบริษัท บริษัทย่อยและบริษัทร่วม แบ่งออกเป็น 5 กลุ่ม ได้แก่
กลุ่มธุรกิจพัฒนาอสังหาริมทรัพย์
กลุ่มธุรกิจพัฒนาอสังหาริมทรัพย์เพื่อเช่าและโรงแรม
กลุ่มธุรกิจค้าปลีก
กลุ่มธุรกิจก่อสร้าง
กลุ่มธุรกิจบริการ
ผู้ถือหุ้นรายใหญ่

ข้อมูล ณ วันที่ 15 พฤษภาคม 2564
| 0 | 1 | 2 | 3 |
| --- | --- | --- | --- |
| ลำดับที่ | รายชื่อผู้ถือหุ้น | จำนวนหุ้นสามัญ | สัดส่วนการถือหุ้น |
| 1 | บริษัท ไทยเอ็นวีดีอาร์ จำกัด | 881,725,218 | 9.25% |
| 2 | นาย ศานิต อรรถญาณสกุล | 746,975,642 | 7.83% |
| 3 | บริษัท วิริยะประกันภัย จำกัด (มหาชน) | 715,000,000 | 7.50% |
| 4 | บริษัท อันดามัน ลองบีช รีสอร์ท จำกัด | 619,437,655 | 6.50% |
| 5 | น.ส. กรรณิการ์ อรรถญาณสกุล | 502,030,481 | 5.27% |
| 6 | นาย เด่นชัย ปิ่นกาญจนไพบูลย์ | 228,433,332 | 2.40% |
| 7 | น.ส. กฤษศนี เตชะไชยวงศ์ | 227,718,507 | 2.39% |
| 8 | นาง พรทิพย์ เฮมบรี | 192,500,000 | 2.02% |
| 9 | นาย ปราโมทย์ เริ่มยินดี | 150,788,000 | 1.58% |
| 10 | นาง สุมาลี อ่องจริต | 144,440,081 | 1.51% |
พรีเมียร์เมเนเจอร์ (วิดีโอเกม)

| พรีเมียร์เมเนเจอร์ (วิดีโอเกม) |
| --- | --- |
หน้าปก
ผู้พัฒนา: เรมส์ออฟแฟนตาซี
ผู้จัดจำหน่าย: เกรมลินอินเตอร์แอกทีฟ
ออกแบบ: จอห์น แอตคินสัน, อเล็กซ์ เควิน
ชุด: พรีเมียร์เมเนเจอร์
เครื่องเล่น: อามิกา, อาตาริ เอสที, เอคอร์นอาร์คิมิดีส, ดอส,   เซกา เมกาไดรฟ์
วางจำหน่าย: ค.ศ. 1992 (อามิกา, อาตาริ)  เมษายน ค.ศ. 1993 (เอ็มเอส-ดอส) ค.ศ. 1994 (เอคอร์นอาร์คิมิดีส)  ค.ศ. 1995 (เมกาไดรฟ์)
แนว: กีฬา, จำลอง
รูปแบบ: ผู้เล่นเดี่ยว, หลายผู้เล่น
พรีเมียร์เมเนเจอร์ (อังกฤษ: Premier Manager) เป็นวิดีโอเกมจำลองการจัดการฟุตบอลสำหรับแพลตฟอร์มอามิกา, อาตาริ เอสที, เอคอร์นอาร์คิมิดีส และดอส ซึ่งได้รับการเปิดตัวใน ค.ศ. 1992 โดยบริษัทเกรมลินอินเตอร์แอกทีฟ ที่ต่อมาเกมดังกล่าวได้รับการแปลงสู่ระบบเซกา เมกาไดรฟ์ แม้ว่าเวอร์ชันอามิกา, อาตาริ และเอ็มเอส-ดอส จะคล้ายกันทั้งหมด แต่เวอร์ชันเซกา เมกาไดรฟ์ มีความคล้ายคลึงกับพรีเมียร์เมเนเจอร์ 2 มากกว่า วัตถุประสงค์ของเกมคือการจัดการสโมสรฟุตบอลให้ประสบความสำเร็จภายในห้าดิวิชันแรกของระบบลีกอังกฤษ โดยพรีเมียร์เมเนเจอร์ภาคนี้นับเป็นเกมแรกในซีรีส์พรีเมียร์เมเนเจอร์
ภาพรวม

พรีเมียร์เมเนเจอร์อนุญาตให้ผู้ใช้เล่นเกมได้สูงสุดสี่คนในฐานะผู้จัดการของสโมสรฟุตบอลลีกคอนเฟอเรนซ์อังกฤษ ผู้ใช้ต้องจัดการทีมเพื่อชนะการแข่งฟุตบอล และรักษาเสถียรภาพทางการเงิน ซึ่งไม่มีเป้าหมายที่กำหนดไว้สำหรับเกมนี้ แต่เป้าหมายทั่วไปคือการจัดการทีมให้ประสบความสำเร็จมากที่สุด โดยจัดการทีมในพรีเมียร์ลีกให้คว้าแชมป์ลีก รวมถึงคว้าแชมป์รายการต่าง ๆ เช่น เอฟเอคัพ และยูฟ่าคัพ
ในการชนะการแข่ง ผู้จัดการทีมจะต้องจัดแผนการเล่น, เลือกทีม, ซื้อนักฟุตบอลใหม่ และจัดตารางการฝึกสอนอย่างเพียงพอเพื่อรักษาความสามารถของนักฟุตบอล เพื่อให้ประสบความสำเร็จทางการเงิน ผู้จัดการจะต้องไม่ใช้จ่ายเกินกำลังที่มีอยู่ ผู้จัดการยังสามารถหาเงินโดยการกู้ยืม, การขายนักฟุตบอล, การจัดสปอนเซอร์ และการขายตั๋ว ผู้จัดการสามารถเพิ่มรายได้จากการขายตั๋วโดยการปรับปรุงความจุรวมถึงสิ่งอำนวยความสะดวกของสนามกีฬา และเพิ่มราคาตั๋วตามนั้น
พรีเมียร์เมเนเจอร์ครอบคลุมห้าดิวิชันแรกของระบบลีกฟุตบอลอังกฤษที่รู้จักกันในชื่อพรีเมียร์ลีก, ดิวิชันหนึ่ง, ดิวิชันสอง, ดิวิชันสาม และลีกคอนเฟอเรนซ์ ตลอดจนลีก "นอกเวลา" สมมติ ที่ประกอบขึ้นจากทีมนอกลีกของจริง โดยข้อมูลลีกและข้อมูลเกี่ยวกับนักฟุตบอลทั้งหมดมาจากฟุตบอลฤดูกาล 1992/1993
อนึ่ง เมื่อใช้โทรศัพท์ในเมนูเกม หากคุณกดหมายเลข 781560 ค่าสถิติทั้งหมดประจำตัวนักฟุตบอลของคุณจะเพิ่มเป็น 99 และคุณจะไม่แพ้ใคร
เวอร์ชันเมกาไดรฟ์

พรีเมียร์เมเนเจอร์เวอร์ชันเซกา เมกาไดรฟ์ ได้รับการเปิดตัวใน ค.ศ. 1995 โดยที่บนกล่องมีข้อความว่า "เกมการจัดการฟุตบอลเกมแรกสำหรับเมกาไดรฟ์" ส่วนการออกแบบของเกมนี้คล้ายกับพรีเมียร์เมเนเจอร์ 2 มากกว่าพรีเมียร์เมเนเจอร์ภาคแรก และให้มีผู้เล่นเพียงสองคนแทนที่จะเป็นสี่คน พรีเมียร์เมเนเจอร์เวอร์ชันนี้มีผู้เล่นเริ่มต้นด้วยทีมฟุตบอลดิวิชันสาม ส่วนดิวิชันต่ำลงมาจะถูกลบออกเพื่อบันทึกหน่วยความจำ โดยตลับนี้มีแบตเตอรี่สำรองชิปหน่วยความจำ 32 เมกะไบต์ เพื่อให้ผู้เล่นสามารถบันทึกเกมได้
การตอบรับ

พรีเมียร์เมเนเจอร์เวอร์ชันอามิกาได้รับการตอบรับอย่างดีจากนักวิจารณ์ เกมดังกล่าวได้รับรางวัลเกมเมอร์โกลด์ของนิตยสารอามิกาคอมพิวติง และได้คะแนน 93 เปอร์เซ็นต์ โดยบทวิจารณ์ดังกล่าวได้เน้นว่าอินเทอร์เฟซที่ออกแบบมาอย่างดีทำให้เกมเล่นง่ายได้อย่างไร ส่วนนิตยสารอามิกาแอ็กชันยังให้คะแนนบทวิจารณ์ดังกล่าวสูงด้วย 90 เปอร์เซ็นต์ และอามิกาแอ็กชันแอ็กโคเลดของพวกเขา ขณะที่พรีเมียร์เมเนเจอร์ได้รับการวิจารณ์ที่ระดับปานกลางจากนิตยสารดิวันอามิกา นิตยสารดังกล่าวกล่าวว่าการออกแบบของเกมนั้นดี แต่ไอเทม เช่น โทรศัพท์ไม่ได้เพิ่มรูปแบบการเล่นมากนัก ด้านนิตยสารคอมพิวเตอร์เกมมิงเวิลด์เมื่อ ค.ศ. 1993 ได้ระบุว่า "มันเป็นเกมที่ 'อังกฤษ' มาก ... สิ่งที่เกมนี้ทำ ทำได้ดีมาก"
แหล่งข้อมูลอื่น

Premier Manager at Hall of Light Amiga database
พรีเมียร์เมเนเจอร์ ที่ MobyGames
สี่แมตช์ที่เกิดขึ้นพร้อมกัน
พลัสวัน

| พลัสวัน |
| --- | --- |

ข้อมูลพื้นฐาน
ที่เกิด: รัฐเทนเนสซี สหรัฐอเมริกา
แนวเพลง: คริสเตียนป๊อป
ช่วงปี: พ.ศ. 2543 - 2546
ค่ายเพลง: วอร์เนอร์ แอตแลนติก (พ.ศ. 2543 - 2545)   อินป๊อป (พ.ศ. 2546)

สมาชิก: เนต โคล   เกบ คอมบ์ส   Jeremy Mhire   เจสัน เพอร์รี   นาธาน วอลเตอร์ส
พลัสวัน (อังกฤษ: Plus One) คือวงดนตรีบอยแบนด์ ชาวอเมริกัน สมาชิกของวงประกอบไปด้วย เนต โคล, เกบ คอมบ์ส, Jeremy Mhire, เจสัน เพอร์รี และนาธาน วอลเตอร์ส ก่อตั้งและรวมวงภายหลังค่ายที่สังกัดประสบความสำเร็จกับวงบอยแบนด์อย่างเอ็นซิงก์ และแบ็กสตรีตบอยส์
พลัสวันออกจำหน่ายอัลบั้มแรกชื่อว่า เดอะพรอมิส (อังกฤษ: The Promise) ในเดือนพฤษภาคม พ.ศ. 2543 และแยกย้ายกันไปในปี พ.ศ. 2546 ภายหลังออกอัลบั้มสุดท้ายที่ชื่อว่า เอ็กซ์โซดัส (อังกฤษ: Exodus)
ผลงาน

2543 - เดอะพรอมิส
2545 - ออปเวียส
2545 - คริสต์มาส
2546 - เอ็กซ์โซดัส
พลาโนแกรม

ตัวอย่างของแพลนโนแกรมแสดงผลิตภัณฑ์เสื้อผ้า
แพลนโนแกรม (อังกฤษ: planogram, plan-o-gram และ POG) เป็นภาพแสดงแทนการบริการหรือผลิตภัณฑ์ของร้านค้า แพลนโนแกรมจัดว่าเป็นเครื่องมือสำหรับค้าขายอย่างหนึ่ง จากพจนานุกรมภาษาอังกฤษ ฉบับออกซฟอร์ด "แพลนโนแกรมหมายถึงแผนภาพหรือแบบจำลองที่ระบุตำแหน่งวางขายผลิตภัณฑ์ค้าปลีกบนชั้นวางของเพื่อทำยอดขายให้ได้สูงที่สุด" แพลนโนแกรมจึงช่วยในการควบคุมแผนผังของร้านค้าปลีก ประสิทธิผลสูงสุดของแพลนโนแกรมวัดได้จากปริมาณยอดขาย
พลังงานกระตุ้น

พลังงานกระตุ้น หรือ พลังงานก่อกัมมันต์ (อังกฤษ: activation energy) ในทางเคมีและชีววิทยา เป็นพลังงานกระตุ้น หรือพลังงานที่ต้องใช้ในการเริ่มปฏิกิริยาเคมี (chemical reaction) ให้เกิดขึ้น  หรือมิฉะนั้นพลังงานกระตุ้นอาจจะแสดงได้ว่าเป็นพลังงานน้อยที่สุดที่จำเป็นสำหรับใช้กระตุ้นปฏิกิริยาเคมีให้เกิดขึ้น  พลังงานกระตุ้นอาจแสดงโดยตัวย่อได้ดังนี้
'Ea
ทฤษฎีคอลลิชันนัลโมเดล

ในทฤษฎีคอลลิชันนัลโมเดล ต้องการสิ่งที่จำเป็น 3 อย่างในการทำให้เกิดปฏิกิริยา คือ
โมเลกุลจะต้องชนกัน (collide) แรง ๆ เพื่อให้เกิดปฏิกิริยา  ถ้า 2 โมเลกุลชนกันธรรมดาจะไม่เกิดปฏิกิริยาเสมอไป เพราะการชนกันไม่แรงพอ
ต้องมีพลังงานที่เพียงพอ (energy of activation) สำหรับสองโมเลกุลที่จะเกิดปฏิกิริยากัน (transition state)
ตำแหน่ง ทิศทาง และมุมการชนจะต้องถูกจัดรียงอย่างถูกต้องเหมาะสม (correct orientation) เพื่อการใช้พลังงานกระตุ้นน้อยที่สุด
ขณะที่สองโมเลกุลเข้ามาอยู่ใกล้ชิดกันกลุ่มอิเล็กตรอนของทั้งโมเลกุลจะผลักซึ่งกันและกัน
เพื่อเอาชนะแรงผลักปฏิกิริยาจึงต้องใช้พลังงานกระตุ้น (activation energy) ซึ่งโดยทั่วไปก็จะเป็นพลังงานความร้อน (heat) ซึ่งทำให้เกิดการเปลี่ยนแปลงในโมเลกุลทั้งสองดังนี้
การย้ายตำแหน่ง (translation)
การสั่นไหว (vibration)
การหมุน (rotation) บางครั้งอาจมีการเปลี่ยนแปลงเกี่ยวกับแสง (เคมีแสง) หรือไฟฟ้า (เคมีไฟฟ้า)
ถ้ามีพลังงานกระตุ้นมากพอและสามารถเอาชนะแรงผลักได้โมเลกุลทั้งสองก็จะเข้าใกล้ชิดกันและเกิดการดูดกัน  และมีการจัดเรียงพันธะใหม่จึงเกิดปฏิกิริยาขึ้น
แหล่งข้อมูลอื่น

"Activation energy" เก็บถาวร 2007-09-27 ที่ เวย์แบ็กแมชชีน (from the IUPAC "Gold Book")
พฤกษาขาวแห่งกอนดอร์

พฤกษาขาวแห่งกอนดอร์ (อังกฤษ: White Tree of Gondor) เป็นต้นไม้ในปกรณัมชุดมิดเดิลเอิร์ธ ของ เจ. อาร์. อาร์. โทลคีน เป็นสัญลักษณ์ของอาณาจักรกอนดอร์ ตั้งอยู่ในอุทยานของเมืองมินัสทิริธซึ่งเป็นเมืองหลวง พฤกษาขาวยังปรากฏอยู่บนธงของกอนดอร์ ร่วมกับมงกุฎปีกและดาวเจ็ดดวง เป็นสัญลักษณ์ของราชวงศ์เอเลนดิล
ประวัติ > ต้นที่หนึ่ง

พฤกษาขาวต้นแรกเกิดขึ้นจากผลของนิมล็อธ พฤกษาขาวแห่งนูเมนอร์ ที่อิซิลดูร์ลอบนำออกมาจากอุทยานแห่งนูเมนอร์ก่อนที่จะถูกเซารอนทำลาย และก่อนเกาะนั้นจะจมลง อิซิลดูร์ต้องได้รับบาดเจ็บปางตายเพื่อจะนำผลของนิมล็อธหนีออกมาได้ แล้วนำลงเรือแล่นออกจากนูเมนอร์ ลี้ภัยมายังมิดเดิลเอิร์ธ
อิซิลดูร์นำผลของนิมล็อธมาปลูกที่อุทยานของมินัสอิธิล ซึ่งเป็นเมืองที่สร้างสำหรับตัวเขา แต่ต่อมามินัสอิธิลถูกเซารอนตีแตกและยึดเมืองไปได้ ส่วนต้นพฤกษาขาวที่ปลูกไว้ที่อุทยานก็ถูกทำลาย
ประวัติ > ต้นที่สอง

อิซิลดูร์หนีออกจากมินัสอิธิลได้ และได้นำต้นอ่อนของพฤกษาขาวมาด้วย เขานำมาปลูกไว้ที่อุทยานของมินัสอะนอร์หน้าหอคอยขาว พฤกษาขาวต้นนี้ตายไปเมื่อคราวเกิดโรคระบาดใหญ่ในปีที่ 1636 ของยุคที่สาม
ประวัติ > ต้นที่สาม

กษัตริย์ทารอนดอร์เป็นผู้ปลูกพฤกษาขาวต้นที่สามในปีที่ 1640 ของยุคที่สาม ต้นนี้ยืนต้นอยู่จนถึงปีที่ 2872 และตายลงไปในยุคของเสนาบดี เบเลคธอร์ที่ 2
ในครั้งนี้ไม่มีเมล็ดของต้นพฤกษาขาวเหลืออีก เพราะหลังจากสิ้นราชวงศ์กษัตริย์ ต้นไม้นี้ก็ไม่ค่อยออกดอกอีก จึงไม่ค่อยออกผล พฤกษาขาวยืนต้นตายอยู่ที่อุทยานหน้าหอคอยขาวเพื่อ "รอกษัตริย์คืนบัลลังก์"